קבהא נ' לוקשין - פסקדין
מיקומך באתר: עמוד ראשי >> חיפוש פסקי-דין >> קבהא נ' לוקשין
קבהא נ' לוקשין
14301-04-10
פאטמה קבהא
בוריס לוקשין
פרוטוקול ופסק דין יישלח לצדדים בדואר.
1.לאחר ששמעתי את עדויות הנהגת (בתה של התובעת) והנתבע ועיינתי בצילומים ובדוח השמאי שהוצגו בפניי הרי שאני קובעת כי התובעת הרימה את הנטל והוכיחה כי הנתבע הוא שגרם לתאונה.
2.הנהגת העידה כי טעתה בדרך ועל כן נסעה במסלול השמאלי מתוך כוונה להסתובב סיבוב פרסה ולשוב לדרך הנכונה. הנהגת טוענת כי הנתבע נהג במשאית במהירות גבוהה וחלף על פני רכבה תוך כדי סטייה שמאלה ואז פגע בצדו הימני של הרכב עם חלקה האחורי של המשאית.
3.גם מעדות הנתבע עולה כי התובעת הייתה במסלול השמאלי אך לטענתו הנהגת היא שסטתה ממסלולה באופן שגרם לכנף הימנית שלה לפגוע בחלק האחורי של משאית הנתבע. הנתבע אישר כי התכוון לעקוף את רכבה של התובעת מצד ימין וטען שהיה רשאי לעשות כן בשל עומס התנועה.
4.מעיון בתמונות שהציגה התובעת עולה כי הרכב נפגע בצידו הימני ונגרם נזק לכנף הקדמי ימני, לפנס האיתות הימני ולטסה של הגלגל הימני קדמי. תמונות אלו תומכות בגרסת הנהגת בדבר אופן קרות התאונה, שכן הן עולות בקנה אחד עם פגיעה של המשאית בה, ולא מתאימות לפגיעה שלה במשאית. אילו הנהגת הייתה סוטה ממסלולה ורכבה היה פוגע במשאית הרי אחת משתיים, או שהחלק הקדמי שלה היה פוגע בחלק האחורי של המשאית, או שהחלק הימני שלה היה פוגע בחלקה השמאלי אחורי של המשאית. היות והפגיעה במשאית הייתה בחלק האחורי הרי שאני מקבלת את גרסת התובעת במלואה.
5.אוסיף ואציין כי בניגוד לנטען ע"י הנתבע, התובעת לא תבעה אותו בגין נזקים לפגוש וזאת על אף שבתמונות השמאי יש תמיכה לגרסתה של הנהגת ושל אחיה (שהגיע למקום לאחר קרות התאונה) ולפיהן הפגוש יצא ממקומו.
6.על כן אני קובעת כי הנתבע הוא שגרם לתאונה כאשר ניסה לעקוף במהירות גבוהה מהמסלול הימני את רכבה של התובעת במסלול השמאלי, ופגע בו.
7.על כן דין התביעה להתקבל והנתבע יישא בהוצאות התובעת על פי הפירוט הבא:
א.הוצאות תיקון נזקי הרכב על פי דוח השמאי בסך של 2,691 ₪.
ב.שכר טרחת שמאי בסך 400 ₪.
סכומים אלו יישאו הצמדי הפשרה וריבית כחוק מיום 4.2.09.
8.בנוסף יישא הנתבע בהוצאות התובעת בסך של 1,500 ₪.
ערעור על פסק דין זה הוא ברשות בלבד, בקשת רשות ערעור ניתן להגיש לביהמ"ש המחוזי תוך 15 יום.